סמל גרנדה

סמל גרנדה אומץ על ידי האי בשנת 1974, לאחר שהאי קיבל את עצמאותו.

הסמל הוא שלט אצולה המורכב ממגן המחולק לארבעה רבעים על ידי צלב מוזהב. במרכז הצלב דמותה של ספינתו של כריסטופר קולומבוס - "סנטה מריה". ברביעים הראשון (ימין עליון) והרביעי (שמאל תחתון) מצוירים אריות בריטיים על רקע אדום, המסמלים את הקשר לבריטניה, ואילו ברביעים האחרים חצי ירח, שמתוכו צומח פרח החבצלת.

מעל מגן האבירים מצוי כתר מוזהב ועליו שיחי בוגנוויליה. מעל הכתר זר של שבע שושנים אדומות, המסמלות את שבע הקהילות של גרנדה.

למגן שני תומכים - ארמדילו העומד לפני צמח תירס ויונה העומדת לפני צמח בננה, שמסמלים את כלכלת האי ואת בעלי החיים בה.

מתחת למגן האבירים מצוי מוטו האי: "בהיותנו מודעים תמיד לאל, אנו שואפים, בונים ומתקדמים כאומה אחת" ("Ever conscious of God we aspire, build and advance as one people").

קישורים חיצוניים

גרנדה (מדינה): סמלים לאומיים
גרנדה

גרנדה
יוניים בתרבות
יונקים בתרבות
אריות בתרבות